Roger Steffen

De Roger Steffen, gebuer de 6. Abrëll 1924 zu Lens, a gestuerwen de 7. Mee 1997 zu Gréiwemaacher, war e lëtzebuergesche MolerHerr, L. (2001) Signatures, portraits et auto-portraits : artistes plasticiens au Luxembourg. Lëtzebuerg: Éditions Saint-Paul. ISBN 2-87963-382-6. S. 321..

De Roger Steffen gouf a Frankräich gebuer. Seng Eltere ware Lëtzebuerger.Hermes, M. (2014) "Ein Maler, der Spuren hinterlies", Bulletin municipal, 06/2014, S. 14.. Hien ass zu Gréiwemaacher opgewuess. Säi Secondaire hat hien an der Handwierkerschoul zu Lëtzebuerg gemaach, an hat do ë. a. de Jean-Pierre Calteux als Professer. Hie wollt Zeecheprofesser ginn, gouf awer wärend dem Zweete Weltkrich vum däitschen Okkupant wéinst senger patriotescher Haltung aus der Schoul gehäit"Roger Steffen stellt in Esch-Alzette aus", Luxemburger Wort 4. Dezember 1959.. Hien huet duerno de Moler Jean-Pierre Beckius kennegeléiert, dee säin Enseignant a Virbild gouf. De Roger Steffen gouf 1943 an den Aarbechtsdéngscht an an d'Wehrmacht zwangsrekrutéiert, aus där hien awer 1944 desertéiert ass"Steffen, Roger Paul", Fédération des enrôles de force..

Nom Krich koum hien zeréck an de Grand-Duché. 1946 goung hien op d'École des beaux-arts an op d'Académie de la Grande-Chaumière zu ParäisWelter, J., réd. (1993) Rétrospective : Cent ans d'art luxembourgeois 1893-1993. Lëtzebuerg: Cercle artistique de Luxembourg / Crauthem: Lux-Print. ISBN 2-919970-24-0.. 1947 huet hien d'Gabrielle Breyer, d'Wittfra vu sengem grousse Virbild Beckius, bestuet.

De Roger Steffen huet Portraiten a Landschafte gemoolt, bekannt si virun allem seng Biller vun der Muselgéigend. Hien hat seng Wierker ë. a. an de Salone vum Cercle artistique de Luxembourg ausgestallt. Hie war och als Amateurfilmer aktiv, a President vum Veräin Ciné de l'Est zu Gréiwemaacher.

 Literatur 
 Jean Welter (2004) Roger Steffen - Auf den Spuren eines bewegten Künstlerlebens 1924-1994. Gemeinde Grevenmacher.

 Um Spaweck 

 Kuckt och 
 Lëscht vu lëtzebuergesche Konschtschafenden

Kategorie:Gebuer 1924
Kategorie:Gestuerwen 1997
Kategorie:Lëtzebuergesch Moler
Kategorie:Membere vum Cercle artistique de Luxembourg
Kategorie:Zwangsrekrutéiert